Alueiden komitean päätöslauselma aiheesta "Euroopan paikallis- ja aluedemokratian vuosi" CdR 55/96 fin



Virallinen lehti nro C 042 , 10/02/1997 s. 0029



Alueiden komitean päätöslauselma aiheesta "Euroopan paikallis- ja aluedemokratian vuosi" (97/C 42/06) ALUEIDEN KOMITEA, joka ottaa huomioon 21. syyskuuta 1995 tekemänsä päätöksen antaa päätöslauselma aiheesta Euroopan paikallis- ja aluedemokratian vuosi sekä antaa sen valmistelu valiokunta 7:n tehtäväksi; ottaa huomioon valiokunta 7:n syyskuun 6. päivänä täysistuntoon lähettämän päätöslauselmaluonnoksen, jonka esittelijöinä toimivat Irma Peiponen ja Eurig Wyn; ottaa huomioon valiokunta 7:n syyskuun 6. päivänä hyväksymän työasiakirjan, jossa on esitetty tämän päätöslauselman perustelut; sekä katsoo että Euroopan unionin perussopimus ja etenkin sen A artikla, jossa asetetaan tavoitteeksi unionin toiminnan tiivistäminen tuomalla päätöksenteko mahdollisimman lähelle kansalaisia, perussopimuksen läheisyysperiaatetta koskeva 3 b artikla, sekä 198 a-198 c artikla, joihin alueiden komitean toiminta perustuu korostavat yhteistyötä paikallisten viranomaisten kanssa; sekä katsoo että unionin ydinajatuksia on demokraattinen hallinto; sekä katsoo että demokraattisia menettelytapoja on jatkuvasti kehitettävä; sekä katsoo että kansalaisten ja yhteisön toimielinten välillä ilmenevä etäisyys vaatii supistamista; sekä katsoo että vaaleilla valituilla alueellisilla ja paikallisilla toimielimillä on tärkeä tehtävä Euroopan parlamentin ja jäsenvaltioiden kansanedustuslaitosten rinnalla unionin toimia koskevan tietoisuuden lisäämiseksi sekä kyseisten toimien demokraattisen oikeutuksen lujittamiseksi; sekä katsoo että alue- ja paikallisdemokratian käsitteen ja toimintamuotojen tunnustaminen unionin kansalaisten keskuudessa on yhä tärkeämpää; sekä katsoo että Euroopan neuvosto tekee paikallis- ja aluedemokratian kehittämiseksi ja vahvistamiseksi Euroopassa huomionarvoista työtä; sekä katsoo että on otettava huomioon Euroopan neuvoston kunnallista itsehallintoa koskeva peruskirja ("Council of Europe: The European Charter of Local Self-Government"); sekä katsoo että paikallinen kumppanuus vaikuttaa merkittävästi kansojen väliseen yhteisymmärrykseen ja demokratian leviämiseen; ja kehottaa komissiota laatimaan neuvostolle asianmukaisen päätösehdotuksen; hyväksyi 15. täysistunnossaan 13. ja 14. marraskuuta 1996 (13. päivän kokouksessa) yksimielisesti tämän päätöslauselman. Jotta saatetaan Euroopan kansalaiset entistä tietoisemmaksi siitä, että alue- ja paikallisdemokratia on yksi unionin peruskivistä ja kannustetaan kansalaisia osallistumaan, kehitetään paikallis- ja aluedemokratiaa muun muassa avaamalla sen toimielimiä yksilöille ja ryhmille, joille nykyään ei anneta riittäviä osallistumismahdollisuuksia kuten nuorille, maahanmuuttajille ja naisille, kasvatetaan nuorten ymmärtämystä paikallis- ja aluehallinnosta, tuetaan yhteistyötä alue- ja paikallisviranomaisten sekä Euroopan unionin toimielinten välillä, korostetaan vaaleilla valittujen paikallisten ja alueellisten toimielinten roolia demokraattisen, hajautetun ja avoimen unionin toiminnassa, havainnollistetaan paikallisen kumppanuustoiminnan merkitystä "kansalaisten Euroopan" luomisessa, vuosi 1998 tulisi nimetä "alue- ja paikallisdemokratian eurooppalaiseksi teemavuodeksi", ja tälle vuodelle tulisi laatia paikallis- ja aluetason toimintaohjelma. Bryssel, 13. marraskuuta 1996. Alueiden komitean puheenjohtaja Pasqual MARAGALL i MIRA